CELEX: 62015TN0518
Language: sl
Date: 2015-09-02 00:00:00
Title: Zadeva T-518/15: Tožba, vložena 2. septembra 2015 – Francija/Komisija

26.10.2015   
            
            
               SL
            
            
               Uradni list Evropske unije
            
            
               C 354/50
            
         Tožba, vložena 2. septembra 2015 – Francija/Komisija
   (Zadeva T-518/15)
   (2015/C 354/61)
   Jezik postopka: francoščina
   
      Stranki
   
   
      Tožeča stranka: Francoska republika (zastopniki: G. De Bergues, D. Colas, R. Coesme in A. Daly, agenti)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               Sklep Komisije C(2015) 4076 final z dne 22. junija 2015 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije razglasi za ničen v delu, v katerem iz financiranja Unije izključuje odhodke Francoske republike v okviru pomoči v obliki kompenzacijske odškodnine zaradi naravnih ovir in kmetijsko-okoljske pašne premije, ki sta se nanašali na os 2 programa za razvoj podeželja, iz naslova proračunskih let 2011, 2012 in 2013 za znesek pomoči, ki so bile izplačane za zahtevke, vložene v tržnih letih 2011, 2012 in 2013;
            
         
               —
            
            
               podredno, ta sklep razglasi za ničen v delu, v katerem so v osnovo za pavšalni popravek vključeni odhodki v zvezi z ovcami in kozami, ki niso bili predmet zahtevka za pomoč za živali;
            
         
               —
            
            
               še bolj podredno, ta sklep razglasi za ničen v delu, v katerem je bil v njem uporabljen pavšalni popravek, povečan za 10 % iz razloga, da je bila nepravilnost, ki se očita francoskim organom na področju štetja živali, ponavljajoča;
            
         
               —
            
            
               Komisiji naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja tri tožbene razloge.
   
               1.
            
            
               Prvi tožbeni razlog: kršitev členov 4(1), 10(1) in 14(2) Uredbe (EU) št. 65/2011 (1) ter člena 11(1) Uredbe (EU) št. 885/2006 (2), ker je Komisija menila, da tožeča stranka ni izpolnila obveznosti na področju nadzora gostote živali s tem, da ni izvedla štetja živali med kontrolami na kraju samem in da živali niso bile predmet verjetnostnega izračuna med kontrolami na kraju samem.
            
         
               2.
            
            
               Drugi tožbeni razlog: podredno, Komisija je v spornem sklepu v osnovo za pavšalni popravek nezakonito vključila odhodke v zvezi z ovcami in kozami, ki niso bili predmet zahtevka za pomoč za živali.
            
         
               3.
            
            
               Tretji tožbeni razlog: še bolj podredno, kršitev pravil iz Priloge 2 k dokumentu VI/5330/97 (3) in iz Sporočila AGRI/60637/2006 (4), ker je Komisija uporabila pavšalni popravek, povečan za 10 % iz razloga, da je bila nepravilnost, ki se očita francoskim organom na področju štetja živali, ponavljajoča.
            
         
      (1)  Uredba Komisije (EU) št. 65/2011 z dne 27. januarja 2011 o določitvi podrobnih pravil za izvajanje Uredbe Sveta (ES) št. 1698/2005 glede izvajanja kontrolnih postopkov in navzkrižne skladnosti v zvezi z ukrepi podpore za razvoj podeželja (UL L 25, str. 8).
   
      (2)  Uredba Komisije (ES) št. 885/2006 z dne 21. junija 2006 o določitvi podrobnih pravil za uporabo Uredbe Sveta (ES) št. 1290/2005 glede akreditacije plačilnih agencij in drugih organov ter potrditve obračunov Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) (UL L 171, str. 90).
   
      (3)  Dokument Komisije št. VI/5330/97 z dne 23. decembra 1997, naslovljen „Smernice v zvezi z izračunom finančnih posledic ob pripravi odločbe o potrditvi obračuna Jamstvenega oddelka EKUJS“.
   
      (4)  Sporočilo Komisije št. AGRI/60637/2006 final o Komisijini obravnavi primerov ponavljajočih se pomanjkljivosti nadzornih sistemov v okviru potrditve obračuna jamstvenega oddelka EKUJS.